
Kadastiku tn 33 kinnistu jagamine

1. Asjaolud ja menetluse käik
Kadastiku tn 33 katastriüksus pindalaga 45070 m2 on maakatastris registreeritud 03.10.2011, katastritunnusega 51106:001:0225 ja sihtotstarbega tootmismaa 90% , ärimaa 10%.
Vastavalt  Tartu  Maakohtu  kinnistusosakonna  andmetele  on  Kadastiku tn 33 kinnistu  (registriosa 3917709) omanik Sihtasutus Ida-Virumaa Tööstusalade Arendus (registrikood 90003841).

Narva Linnavalitsuse 13.07.2016 korraldusega nr 787-k kehtestatud detailplaneering “Kadastiku tn 33 maa-ala” näeb ette kinnistu jagamise kuueks krundiks.
Kuna kruntide jagamisel tekivad uued katastriüksused, siis kohalik omavalitsus peab oma otsusega määrama moodustatavatele katastriüksustele koha-aadressi ja maa sihtotstarbe.
Ida-Virumaa Tööstusalade Arendus sihtasutuse juhatuse liige Teet Kuusmik esitas 09.08.2016 Narva Linnavalitsuse Arhitektuuri-ja Linnaplaneerimise Ametile avalduse (dok.registri nr 7797/1-12.3), milles palub kinnitada Kadastiku tn 33 kinnistu jagamise vastavalt kehtestatud detailplaneeringule.  Avaldusele on  lisatud katastriüksuste moodustamise toimikud.

Lähtuvalt VV 23.10.2008 määrusega nr 155 kinnitatud ”Katastriüksuse sihtotstarvete liigid ja nende määramise kord“ määrab moodustatavate kruntide maa sihtotstarbe kohalik omavalitsus oma otsusega maakatastriseaduse §-s 18 sätestatud alustel.

2. Õiguslikud alused
2.1 Maakorraldusseaduse §3 lõike 1 kohaselt kuulub maakorralduse läbiviimine linna territooriumil kohaliku omavalitsuse pädevusse;

2.2 Maakatastriseaduse §18 lõike 2 kohaselt planeerimisseaduses sätestatud detailplaneeringu koostamise kohustuse korral määrab kohalik omavalitsus katastriüksuse sihtotstarbe kehtestatud detailplaneeringu alusel;
2.3 Narva Linnavalitsuse 13.07.2016 korraldusega nr 787-k kehtestatud detailplaneering “Kadastiku tn 33 maa-ala”;
2.4  Narva Linna ehitusmääruse §3 lõike 3 alusel annab Linnavalitsus linnavalitsuse poolt määratud Narva linna Ametiasutuse ettepanekul seaduses sätestatud juhtudel loa detailplaneeringut koostamata hoone ehitusprojekti koostamiseks, krundi sihtotstarbe muutmiseks, mitmete hoonetega hoonestatud krundi jaotamiseks nende hoonete omanike vahel mitmeks krundiks.

2.5 Ruumiandmete seaduse §54 lõike l järgi on koha-aadressi määrajaks kohalik omavalitsus ja §55 lõike l kohaselt teeb aadressitoimingud ning asjakohased otsused koha-aadressi määraja omal algatusel.

2.6 Narva Linnavolikogu 20.03.2014.a määruse nr 8 “Ruumiandmete seadusest tulenevate ülesannete delegeerimine” §1 alusel delegeeritakse Narva Linnavalitsusele ruumiandmete seaduse §54 lõike 1, §55 lõigete 1 ja 4 ning §61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus

Kinnitada kehtestatud detailplaneeringu ja katastriüksuste plaanide alusel Narva linnas Kadastiku tn 33 (51106:001:0225) kinnistu jagamine ning määrata:
3.1  krundile, pindalaga 5208 m2 (detailplaneeringu Pos.5),  aadress – Kadastiku tn 33, sihtotstarve – tootmismaa (003; T) 75%, ärimaa (002; Ä) 25%;

3.2  krundile, pindalaga 4531 m2 (detailplaneeringu Pos.4),  aadress – Kadastiku tn 33c, sihtotstarve – tootmismaa (003; T) 75%, ärimaa (002; Ä) 25%;
3.3  krundile, pindalaga 9904 m2 (detailplaneeringu Pos.3),  aadress – Kadastiku tn 33d, sihtotstarve – tootmismaa (003; T) 75%, ärimaa (002; Ä) 25%;
3.4  krundile, pindalaga 10007 m2 (detailplaneeringu Pos.2),  aadress – Kadastiku tn 33e, sihtotstarve – tootmismaa (003; T) 75%, ärimaa (002; Ä) 25%;
3.5  krundile, pindalaga 11003 m2 (detailplaneeringu Pos.1),  aadress – Kadastiku tn 33f, sihtotstarve – tootmismaa (003; T) 75%, ärimaa (002; Ä) 25%;
3.6  krundile, pindalaga 4417 m2 (detailplaneeringu Pos.6),  aadress – Kadastiku tänav T6, sihtotstarve – veekogude maa (006; V) 90%, transpordimaa (007; L) 10%.
4. Rakendussätted

4.1 Korraldus jõustub seadusega sätestatud korras;
4.2 Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

